**KUUENDA KOOSSEISU**

**JUHATUSE KOOSOLEKU P R O T O K O L L**

Volikogu saal, 14. juuni 2012 nr **30**

Algus kell 14.00, lõpp kell 14.51.

Juhatas volikogu esimees Jaanus Karilaid

Protokollis volikogu kantselei juhataja Elvi Puda

Osalesid juhatuse liikmed Kalju Aigro, Toivo Hein, Jaanus Karilaid, Alo Lõps, Siim Saareväli, Helle Saarsoo, Mati Seppi

Puudusid Ingrid Danilov, Natalia Koropets, Märt Maiste

Kutsutud linnapea Urmas Sukles, linnasekretär Erko Kalev, Haapsalu Noortevolikogu esimees Roger Tibar

Ühehäälselt (poolt 7) kinnitati järgmine päevakord:

1. Haapsalu Linnavolikogu 21. juuni istungi päevakorra projekti koostamine.
2. Linnavolikogu IRL-i fraktsiooni koosseisu muudatuste registreerimine.
3. Informatsioon Haapsalu Noortevolikogu tegevusest.

Ettekandja noortevolikogu esimees Roger Tibar

1. Informatsioon majanduslike huvide deklaratsioonide hoidja komisjoni tööst.

Ettekandja MHD hoidja komisjoni esimees Toivo Hein

1. Muud küsimused.

Päevakorrapunkt nr 1

ARUTATI:

Peeti vajalikuks võtta arutusele Haapsalu linna osaluse teema Läänemaa ühises prügiveo hankes. Haapsalu leping Ragn Sells AS-ga lõpeb 31. mai 2013. Ettekande tegemiseks on nõusoleku andnud LOVL esindajatena Arno Peksar ja Tiit Koel.

Juhtivkomisjoni ülesannetesse paluti asuda kommunaalkomisjonil. Õigusakti eelnõu esitamise vajadus selgub ettekannete, kaasettekande ja sõnavõttude ärakuulamise tulemusena.

Ühehäälselt (poolt 7)

OTSUSTATI esitada volikogule kinnitamiseks päevakorra projekt:

1. **Haapsalu linna osalusest Läänemaa ühises prügiveo hankes.**

Ettekandjad Arno Peksar, LOVL esindaja

 Tiit Koel, LOVL esindaja

 Jaanus Karilaid

 Urmas Sukles

Kaasettekandja kommunaalkomisjon

1. **Toidukulu maksumuse kehtestamine Haapsalu linna üldhariduskoolides.**

Ettekandja linnavalitsus

Kaasettekandja kultuurikomisjon

1. **Haapsalu Linnavalitsuse konsolideerimisgrupi 2011. aasta majandusaasta aruande kinnitamine.**

Ettekandja linnavalitsus

Kaasettekandjad revisjonikomisjon

 rahanduskomisjon

1. **Hanke korraldamine audiitorteenuse osutaja leidmiseks Haapsalu linna 2012-2014 majandusaastate auditeerimiseks.**

Ettekandja linnavalitsus

Kaasettekandja rahanduskomisjon

1. **Volituste andmine.**

Ettekandja linnavalitsus

Kaasettekandja kommunaalkomisjon

1. **Vara võõrandamine otsustuskorras.**

Ettekandja linnavalitsus

Kaasettekandja õiguskomisjon

Päevakorrapunkt nr 2

KUULATI volikogu esimeest Jaanus Karilaidu, kes luges ette IRL-i fraktsiooni 15. mai koosoleku protokolli nr 3 (protokolli juures), kus otsustati võtta Andrei Tšerepanov fraktsiooni liikmeks. Aseesimeheks valiti Andres Ammas.

Päevakorrapunkt nr 3

KUULATI Haapsalu Noortevolikogu esimehe Roger Tibari informatsiooni noortevolikogu nn uuest taaskäivitamisest. Täienenud koosseisuga noortevolikogu pidas koosoleku 11. juunil, kus valiti uus esimees (protokolli lisa). Aseesimeheks valiti Harri Puskar. Alustaval organisatsioonil on raske tabada õiget tegevuse tunnet. Tänaseks oleme osalenud kahel koolitusel ja oma tööplaani oleme sisse kirjutanud noori haaravaid ettevõtmisi. Hea, et linnavolikogu on eraldanud meie tegevustele raha. Koosolekud toimuvad meil korra või kaks kuu jooksul. Volikogu istungitele soovime saata alati ühe noortevolikogu liikme, et kuulata ja ka kaasa rääkida.

Meie ettepanek volikogule: palun andke ka teie omalt poolt meile teemasid, mis vajavad noorte arvamusi ja noortevolikogus otsuste vastuvõtmist.

OTSUSTATI:

* Kiita heaks noortevolikogu uus algus. On näha progressi ja on loodud visioon tegevuse osas. Tuletati noortevolikogu esimehele meelde, et volikogu istungite päevakorrad on avalikustatud linna kodulehel ja Lääne Elus. Volikogu istungid on avalikud. Volikogu toetab noortevolikogu tegutsemist ja kantseleist saab abi nii organisatsiooni töö kui ka raha küsimustes.
* Paluda linnavalitsusel kaasata ka noortevolikogu liige, kui linnavalitsus saadab oma delegatsiooni sõpruslinnadesse.

Päevakorrapunkt nr 4

KUULATI majanduslike huvide deklaratsioonide hoidja komisjoni esimehe Toivo Heina informatsiooni, kes tutvustas Haapsalu Linnavolikogu 2012. aasta MHD andmete aruannet, milline esitati korruptsioonivastase seaduse kohaldamise erikomisjonile (protokolli juures).

Häältega 6 poolt (T. Hein ei hääleta)

OTSUSTATI:

Maksta lisatasu komisjoni liikmetele:

Esimees Toivo Hein 100€;

Liikmed Marina Kallas 250€ ja Erko Kalev 100€.

Päevakorrapunkt nr 5

KUULATI volikogu esimees Jaanus Karilaidu, kes teatas, et täna oli kokkusaamine Haapsalu Wiedemanni Gümnaasiumi direktori Leini Vahtrasega ja edastas juhatuse liikmetele pedagoogide probleemi: linnavalitsuse haridusosakonna juhataja Mari-Epp Täht suhtleb pedagoogidega külmalt ja hoolimatult. Puudub visioon haridusreformi läbiviimise kohta.

Linnapea Urmas Sukles arvas, et Mari-Epp Täht saab hakkama, ülesanded on tähtaegselt täitnud. Praegu viibib Täht korralisel puhkusel.

Volikogu esimees Jaanus Karilaid teatas, et külastab HWG-it teisipäeval.

Jaanus Karilaid

Juhataja Elvi Puda

 Protokollija